rlitschk/wikidir huggingface dataset:
D Skulpturhalle Baasel isch e Museum für Abgüss vo antike Plastike und Skulpture an dr Middlere Strooss 17 in dr Schwizer Stadt Baasel. Si isch äins vo de Baasler Kulturgüeter, wo nazionaali Bedütig häi. D Sammlig het öbbe 2000 Abgüss und isch nit nume die grössti in dr Schwiz, sondern isch äini vo de bedütendste uf dr ganze Wält. In de letschte 25 Joor het sich dr Bestand vo Abgüss verdreifacht. D Verwaltig vo dr Sammlig isch sit 1961 em Antikemuseum Baasel understellt. Mit dr Sammlig het mä 1830 aagfange und si het sich vo 1849 aa im Museum an dr Augustinergass befunde, wo denn grad eröffnet worde isch und hüte dr Standort vom Naturhistorische Museum und vom Museum vo de Kulture isch. 1887 isch si in d Baasler Kunsthalle züüglet, wo mä bsundrigs für si e Flügelbau as „Skulpturehalle“ baut het. 1927 het mä d Abgüss in dr Kunsthalle in s Laager doo, wil die staatlig Bildersammlig in s Geböid iinechoo isch und dr Blatz gfeelt het, zum d Skulpture z zäige. 1936 isch e Nöibaubrojekt in ere Volksabstimmig abgleent worde, und vier Joor druf het mä denn für d Abguss-Sammlig brovisorisch e Blatz in ere Fabrik gfunde, wo
S Cocteau-Kabinett isch e brivats Museum im Matthis-Gwardier vo dr Schwizer Stadt Baasel gsi, wo ganz em Künstler Jean Cocteau gwidmet gsi isch. Es het bis 2005 existiert. Aagfange het s drmit ass e junge Baasler, dr Max Madöry, 1962 — im Doodesjoor vom Cocteau — däm si Kunst für sich entdeggt het. Er het alles mööglige von em afo sammle: Zäichnige, Film, Lithografie, Fotene und nadüürlig Litratuur, und het dehäi e Kunstkabinett ufdoo, bis es em denn noch fast eme halbe Joorhundert doch zvil worde isch und er d Sammlig ufglööst het. Dr Cocteau isch e seer vilsitige Verdräter vo dr Awanggarde gsi und isch as Lüriker, Romansiee, Dramatiker, Essayist, Zäichner und Filmmacher wältbekannt worde. S Museum het Büecher, Autigraafe, Zäichnige, Glaas und Keramik us sim Lääbe und Schaffe zäigt. Baasler Museum Dr Ardikel «Rendez-Vous mit einem Mutigen» vom 10.10.2013 in dr TagesWoche, abgrüeft am 16. Januar 2016 Cocteau-Kabinett uf cityseekr.ch, abgrüeft am 16. Januar 2016 47.5663857.5916280555556Koordinate: 47° 33′ 59″ N, 7° 35′ 29,9″ O; CH1903: 611514 / 268420
47.5583547.585463Koordinate: 47° 33′ 30,1″ N, 7° 35′ 7,7″ O; CH1903: 611052 / 267526 S Schööne Huus isch e dänggmolgschützts Geböid am Noodlebärg 6 z Baasel. Es stoot uf dr Liste vo de Kulturgüeter z Baasel, wo nazionaali Bedütig häi. S Schööne Huus isch äins vo de eltiste brofaane Hüüser us Stäi in dr Stadt Baasel. D Liigeschaft het im Middelalter us drei Geböid bestande, s Schööne Huus isch s vierstöckige Hinderhuus grad an dr Stadtmuure vom Huus am Noodlebärg 6 und nääbedraa isch dr Schöön Hoof am Noodlebärg 8. D Liigeschft het im Konrad Ludwig (gstorbe 1305) ghöört, Soon vom ene Chröömer, wo zum Ridder gschlaage worde isch. Denn häi d Achtburger Sürlin dört gläbt, und es isch langi Zit s äinzige Huus mit eme brivate Baad gsi. 1454 isch dr Herzog Phillipp dr Guet vo Burgund (1396-1467) z Gast gsi und 1473 dr Herzog Albrecht VI., dr Brueder vom Kaiser Friedrich III, wo dä z Baasel uf Bsuech gsi isch. D Sürlin häi im 15. Joorhundert d Liigeschaft Bitz für Bitz müesse verchaufe. Schliesslig isch dr Drucker Johannes Oporin (1507-1568) ins Schööne Huus iizooge. Im 17. Joorhundert het dr Bürgermeister Johann Rudolf Wettstein (1594-1666) s Huus kauft, vo 1680
Dr Zerkindehoof (s Huus zum Heggedorn) isch e historischs Geböid z Baasel. Es befindet sich am Noodlebärg 10 und het si Naame vom Ritter Nikolaus Zerkinden († 1344) überchoo. Dr Zerkindehoof isch äins vo de Kulturgüeter im Kanton Baasel-Stadt, wo nazionaali Bedütig häi. Dr eltist Kärn vom Geböid isch dr Flüügel im vordere Hoof us em 13./14. Joorhundert. S Huus het, wie au s Schööne Huus, s Ärdbeebe vo 1356 mit weenig Schääde überstande. S Stäägehuus und en eligante Salon im 1. Stock stamme us em 17. Joorhundert. Im vordere Hoof dominiert en Umbau, wo dr Lienhard Lützelmann 1603–08 het lo mache und e Ceresbrunne vo 1750 us wissem Chalchstäi. Zur Liigeschaft ghöört au dr äinzig erhalteni Schaaledurm vo dr innere Stadtmuure am Petersgraabe 43, wo hüte e Gardepavillion isch. Hüt isch im Zerkindehoof die theologischi Fakultäät vo dr Uniwersidäät Baasel dehäi. Gesellschaft für Schweizerische Kunstgeschichte (Hrsg.): Kunstführer durch die Schweiz, Band 3. Bärn 2006, Site 103. Commons: Zerkindenhof – Sammlig vo Multimediadateie 47.5581587.585396Koordinate: 47° 33′ 29,4″ N, 7° 35′ 7,4″ O; CH1903: 611047 / 267504
47.5586777777787.5854638888889Koordinate: 47° 33′ 31,2″ N, 7° 35′ 7,7″ O; CH1903: 611052 / 267562 Dr Ängelhoof isch e historischs Geböid in dr Schwizer Stadt Baasel. Er befindet sich in dr Groossbaasler Altstadt am Noodlebärg 4 und stoot uf dr Liste vo de Kulturgüeter im Kanton Basel-Stadt. Dr Ängelhoof stammt worschinlig us em früeje 14. Joorhundert. 1477 het en dr Junker Matthias Eberler kauft. Er het en vom Remigius Faesch lo umbaue und e Brachtzimmer lo iirichde, wo spööter dr Naame Condé-Zimmer überchoo het. Bi de Friidensverhandlige 1499 zwüsche Frankriich, Ööstriich und de Äidgenosse isch in däm Zimmer dr Friidensverdraag underschriibe worde. Im Joor 1568 het dr Marco Perez, e spanische Flüchtling und Calvinist, wo Baasler Bürger worde isch, dr Ängelhoof kauft und het Glaubensflüchtling dört Asyl aabote. Die Dradizioon het dr Bernhard Burckhardt-Krug noch em Dood vom Perez witergfüert. Dr Henri de Condé, wo s Condé-Zimmer noch em benennt isch, isch 1574 e Zitli lang im Ängelhoof z Gast gsi. Spööter het dr Johann II. Bernoulli (1710-1790) im Ängelhoof gwoont und dr Maupertuis isch dört gstorbe, won er mit em Bernoulli zrugg vo Berlin choo isch. S Condé-Zimmer isch 1875 vollständig renowiert worde und 1950 no äinisch mit Gäld vom Arbetsrabbe.
Dr Friidhoof am Hörnli isch eine vo de drei Baasler Friidhööf und dr grösst Friidhoof in dr Schwiz. Er isch vo 1926 bis 1932 in dr Gmäind Rieche iigrichdet worde. Si sümmetrischi Gardenaalaag isch öbbe fuffzig Hektare grooss und es het zääduusigi vo Greeber, drunder vo vile bekannte Persönligkäite wie vom Paul Hermann Müller, Fritz Haber, Karl Barth, Karl Jaspers oder Jacob Burckhardt. Uf em Gländ befindet sich d Sammlig Friidhoof Hörnli. Commons: Friedhof am Hörnli mit Krematorium – Sammlig vo Multimediadateie En Rundgang uf em Friidhoof am Hörnli uf YouTube D Gschicht vom Friidhoof am Hörnli uf altbasel.ch Felix Steininger: Friedhof am Hörnli: In: Gemeinde Lexikon Riehen Dr Friidhoof am Hörnli (Memento vom 23. Oktober 2017 im Internet Archive) uf dr Website vo de Baasler Stadtgärtnerei 47.5656944444447.6395555555556Koordinate: 47° 33′ 56″ N, 7° 38′ 22″ O; CH1903: 615121 / 268351
47.5551416666677.5937555555556Koordinate: 47° 33′ 18,5″ N, 7° 35′ 37,5″ O; CH1903: 611677 / 267170 Dr Olschbärger Hoof isch e historischs Geböid an dr Riddergass 27 in dr Groossbaasler Altstadt. Er stoot uf dr Liste vo de Baasler Kulturgüeter. Dr Olschbärger Hoof het sit 1282 im Chloster Olschbärg ghöört. Im groosse Ärdbeebe vo 1356 isch er stark beschädigt worde. Wo am Aafang vo der Reformazion d Äbtissin Agnes Haltmeier (1525-1535) us Rhiifälde dr Stadt Baasel dr ganz Chlosterbsitz im Herschaftsberiich vo dr Stadt für 2000 Pfund Stäbler het welle verchaufe, isch s im Erzherzog Ferdinand vo Ööstriich im Joor 1530 glunge, dr Verchauf z verhindere. Die Äbtissin isch bim Chronist schlächt wägchoo. Er verzellt vo iirem Lodderlääbe, wie si mit wältlige und gäistlige Here bis in d Nacht iine gfiirt und sich nid um iiri Pflichde kümmeret häig. Si isch in s reformierte Baasel gflüchdet und het im Olschbärgerhoof gläbt. Es isch ere nid glunge, sich vom Bapst d Freihäite und Briwilegie vom Chloster lo bestätige, und was schliesslig us ere worde isch, wäiss mä nid. Dr Olschbärger Hoof het vo 1581 aa im Gerold Wachter ghöört und „Zum Leopard“ ghäisse. 1752 het en dr Bandfabrikant Achilles Weiss-Ochs kauft und lo umbaue,
In dr Liste vo de Kulturgüeter in Baasel/Ostgroossbaasel si alli Objekt im östlige Däil vom Groossbaasel in dr Stadt Baasel im Kanton Basel-Stadt enthalte, wo noch dr Haager Konvenzion zum Schutz vom Kulturguet bi bewaffnete Komflikt, em Bundesgsetz vom 6. Oktober 1966 über e Schutz vo de Kulturgüeter bi bewaffnete Komflikt und dr Verordnig vom 17. Oktober 1984 über e Schutz vo de Kulturgüeter bi bewaffnete Komflikt under Schutz stöön. Die Liste umfasst d Gwardier Bräiti, Bruederholz, Gundeldinge, Dalbe und Vorstedt (östlig vo dr Elisabethestrooss). Alli Objekt vo de Kategorie A und B si vollständig in dr Liste enthalte, Objekt us dr Kategorii C feele no (Stand: 1. Januar 2013). In dere Dabälle si die Informazione din: Der Inhalt vo dr Dabälle isch noch de Kategorie sortiert. Wemm mä uf «Charte mit alle Koordinate» rächts oobe im Artikel kliggt, wird d Laag vo alle Kulturgüeter im gweelte Kartenobjekt aazäigt. Commons: Basel – Sammlig vo Multimediadateie Kantonsliste Basel-Stadt (A-Objekt) vom KGS-Inventar (PDF, 357 KB) Kantonsliste Basel-Stadt (B-Objekt) (Site cha nüme abgrüeft wärde; Suche im Webarchiv)[1] [2] Vorlage:Toter Link/www.bevoelkerungsschutz.admin.ch vom KGS-Inventar (PDF, 445 KB) Bundesgesetz über den Schutz der Kulturgüter bei bewaffneten Konflikten. (PDF; 127 kB) admin.ch, abgruefen am 30. Oktober 2012.
Bohemian Rhapsody isch es Lied vo de britische Rockgruppe Queen. S Lied isch vom Band-Mitglid Freddie Mercury gschribe worde. Die musikalischi Struktur von ere Rhapsodii isch in dr Popmuusig ungwöönlig. Wäärend die klassischi Rhapsodii e dreidäiligs Formschema het (schnäll-langsam-schnäll), wird im Song e säggsteiligi Wariante brucht. Im Song chömme Abschnitt nochenander, wo stilistisch seer underschidlig sin. Bim A-cappella-Balladedäil noch em Intro folgt dr Song no em Muster vo dr klassische Rhapsodii, s Gitarresolo sprängt aber dr formali Raame. Erst bim Outro het dr Song wider d Struktur von ere Rhapsodii. Es isch do zum erste Mol bassiert, ass en Operepartitur im ene Popsong so extensiv integriert worde isch. D Bohemian Rhapsody in dr Version vom Album A Night at the Opera cha mä in säggs Abschnitt iidäile: Intro (0:00–0:49) Ballade (0:49–2:37) Gitarre-Solo (2:37–3:03) „Opere-Parodii“ (3:03–4:08) Hard Rock (4:08–4:55) Outro (4:56–5:55) S Ändi vom Song chunnt ganz blötzlig mit eme Paiste-Tamtam. Kai Sichtermann, Kultsongs & Evergreens, 2010, S. 280 Bohemian Rhapsody. In: Queen Songs – The Book. Abgruefen am 5. November 2009 (änglisch). Liedtext und dütschi Übersetzig 0V Queen John Deacon • Brian May • Freddie Mercury • Roger Taylor * Auszeichnungen für Musikverkäufe • Lieder
D Universidade do Estado de Minas Gerais (Universitet vum Bundesstaat Minas Gerais, churz: UEMG) isch e Universitet z Belo Horizonte im brasilianische Bundesstaat Minas Gerais. Si isch anne 1989 grindet wore. D Universitet bietet 20 Studiegäng aa an dr Standort Belo Horizonte (Hauptsitz), Barbacena, Frutal, João Monlevade un Poços de Caldas. Im Joor 2004 het d Universitet rund 1.418 Mitarbaiter, 21.677 Studänte un 1331 Poschtgraduierti gha. Zue dr Universitet ghere die Inschtitutione: Fundação Faculdade de Filosofia, Ciências e Letras de Carangola Fundação Educacional do Vale do Jequitinhonha Fundação de Ensino Superior de Passos Visite o Portal FESP Fundação Educacional de Lavras Fundação de Ensino e Pesquisa do Sul de Minas Fundação Educacional de Divinópolis Fundação Educacional de Patos de Minas Fundação Educacional de Ituiutaba Fundação Cultural Campanha da Princesa Fundação Mineira de Arte Aleijadinho (FUMA) Fundação Escola Guignard Curso de Pedagogia - Instituto de Educação Serviço de Orientação e Seleção Profissional Universidade do Estado de Minas Gerais - Sítio Oficial Autarquia Municipal de Ensino de Poços de Caldas Campus de Frutal
Dr Ramstäinerhoof isch e historischs Geböid an dr Rittergass 7-9 in dr Groossbaasler Altstadt. Er stoot uf dr Liste vo de Kulturgüeter im Kantoon Basel-Stadt, wo nazionaali Bedütig häi. D Ramstäiner si e wichdigi Baasler Aadelsfamilie gsi. Si sin d Burghere z Gilgebärg, z Zwinge und z Laufe gsi und häi im 14. und 15. Joorhundert in dr Stadt immer wider hoochi gäistligi und wältligi Ämter gha, as Bürgermäister, Rootshere und Vögt. So grooss iire Iifluss isch, so grooss isch s Areal an dr Rittergass gsi, wo si gwoont häi, und isch vom Gässli hinder dr Ulrichskiirche bis zur Kiirche vo de Dütschritter gange. Si häi im spoote Middelalter zwäi Hööf gha dört, dr Chli Ramstäi (hüte d Liigeschaft Riddergass 22-24) und dr Grooss Ramstäi, grad wisawii vom Hoof vo de Thierstäiner. Dr Ridder Burkhard Werner vo Ramstäi isch dr erst bekannt Bsitzer vom Ramstäinerhoof gsi. Uf däm Gebiet em Rhii nooch häi denn au d Rootbärger e Hoof baut (hüte Rittergass 25) und d Äbtissin vo Olsbärg het sich grad näbe dr Dütschridderkapälle im Olsbärgerhoof e pied a terre gläistet. Vo iirem Hoof us häi d Ramstäiner e groossartigi Ussicht über e Rhii und s Chläibaasel ghaa. Im Ramsteinerhoof
Dr Willy Seiler (* 24. September 1930 z Stuegert, † 9. Juni 1988 en seira Geburtsstadt) ischt a deitscher Schauschbiiler, Senger ond Moderator gwäa. Sei greeschder Erfolg isch des Liadle Schaffe, schaffe, Häusle baue gwäa, wo-nr zamma mit seira Frau, dr Ruth Mönch, uff Schallpladda gsonga hôt. Dr Willy Seiler ischt am 24. September 1930 em Stuegerter Stadtdoil Cannstatt – Bad hôt’s erscht ab 1933 ghoißa – uff d Welt komma. Er ischt grad amôl 16 Jôhr alt gwäa, dô hôt’r bei-ma Theater en seira Hoimetstadt a Roll em Kenderstick Emil und die Detektive vom Erich Kästner schbiila derfa. Bald druff hôt’r a Engagement beim dômôliga Siddeitscha Rundfunk (heit Südwestrundfunk) kriagt, wo-nr bei-ma Haufa Kender- ond Schualfunksendonge mitgwirkt hôt. Au bei de dômôls ibliche Bonde Ôbed, wo emmer samschdigs em Rundfunk ibrtraga wôrra send, hôt’r oft durchs Programm gfihrt, zerscht alloi ond schbäter mit seira Frau ond Kollegin Ruth Mönch. 1965 ischt em Willy Seiler ôbodda wôrra, a Schallbladd mit-em Titl Schaffe, schaffe, Häusle baue … uff dr A-Seit ond Mathilde, gib den Hammer her uff dr B-Seit uffzonemma. Dr Seiler hôt zuagsait; ond weil mr fir dia Uffnahma au noh a weibliche Stemm braucht hôt, hôt’s Ehepaar Seiler als
De Peter Ott (* 5. Februaar 1942 z Zuug; † 4. Novämber 2023 au deet) isch en Schwyzer Spraachwüsseschafter und Lexikograaf gsy, wo ab 1969 as Redakter am Schwyzerischen Idiotikon gschaffet und vo 1991 bis 2005 as dëm syn sächste Scheffredakter ggamtet hät. Der Ott isch z Zuug – as Soo vomene Zältlifabrikant – uufgwachsen und isch au deeten i d Primaarschuel und i s Gimi (am Gimi händs em «de Goethe» gsäit). Z Züri hät er a der Uni Germanischtik, Allgimäini Gschicht und Schwyzergschicht gstudiert; syni Leerer sind under anderem de Ruedolf Hotzeköherli, der Emil Staiger, de Max Wehrli und de Leonhard vo Muralt gsy. Promowiert hät er 1969 bim Hotzeköherli mit eren Aarbet zur schwyzerische Jegerspraach (usechoo 1970). 1969 isch der Ott für de Kurt Meyer, wo a d Kantonsbiblioteek Aarau gwächslet isch, Redakter am Schwyzerischen Idiotikon woorde, und im 91i hät er d Scheffredakzioon übernaa. Syn Voorgänger i de Funkzioon vom Scheffredakter isch de Peter Dalcher gsy, und syn Naachfolger as Scheff isch sit 2005 de Hans-Peter Schiferli, as Redakter de Hans Bickel. As Mitarbäiter vom Idiotikon hät er a der Uni Züri au mängs Maal d Voorläsig «Yfüerig i s Schwyzertüütsch Wöörterbuech» ggëë. Nach synere Pänsionierig
47.5593137.586891Koordinate: 47° 33′ 33,5″ N, 7° 35′ 12,8″ O; CH1903: 611159 / 267633 Dr Fischmäärtbrunne isch e groosse Brunne uf em alte Baasler Fischmäärt. Er gältet as dr schönst gotisch Brunne in dr Schwiz. Sit 1915 stoot er under Dänggmolschutz. Dr Brunne het e zwölfeggige Droog und dr Stock isch fast so hooch wie d Hüüser nääbedraa. Vo de vierezwanzig Figuure, won en emol verziert häi, so no zwäiäzwanzig übrig, drizää Ängel, won e baar von ene Baasler Wabbe drääge, säggs Häiligi und drei Brofeete. D Hauptfiguure si d Maria mit em Chind und eme Szepter in dr Hand, dr Petrus mit em Schlüssel und dr Evangelist Johannes. Dr Ängel uf em Spitz hebt e Zwiig von ere Palme in dr Hand. Dr Brunne isch woorschinlig vom Johannes Parler (III.) us dr berüemte Baumäister- und Stäimetzfamilie vo de Parler gege s Ändi vom 14. Joorhundert baut worde. Mä wäiss us em Joor 1476, ass er denn sis Wasser us em «Huus zu Sässel» am Dootegässli überchoo het. Er isch vor allem für d Fischverchöifer dört gsi, wo iiri Chääfig mit de lääbige Fisch in Brunne gstellt häi. D Bevölkerig het sit 1615 Wasser us eme chliinere Brunne nääbedraa chönne hoole,
Platonismus und Platoniker sin Begriff, wo in verschiidene Bedütige verwändet wärde. Im ängere Sinn, wo sterker gschichtlig brägt isch, verstoot mä under Platonismus d Leer vom antike griechische Filosoof Platon und under Platoniker die antike Filosoofe, wo sich zu däm sinere Leer bekennt häi. Im erwiterete Sinn bezäichnet mä as Platoniker au middelalterligi und nöizitligi Filosoofe, wo nume äinzelni wääsentligi Elimänt vom Platon sinere Leer übernoo häi bzw. äinzelni Überzüügige mit em Platon gmäinsam gha häi. Im witiste, räin süstematische Sinn wird dr Begriff Platonismus hüte für alli filosofische Leere verwändet, won en bestimmts Kärnmerggmol mit em Platon sinere Filosofii gmäinsam häi, au wenn si sunst ganz andersch si. Das Merggmol wird underschiidlig definiert und gältet denn je noch dr Definizion as konstitutiv für e Platonismus. As Platoniker wärde nit nume Fachfilosoofe bezäichnet, sondern au Dichder, Theolooge und anderi Intellektuelli, wo d Wältaaschauig von ene im Wäsentlige mit de Konzept vom Platonismus überiistimmt.
De Peter Dalcher (* 26. April 1926 z Pessac, Aquitaanie, z Frankrych; † 30. Dezämber 2010 z Zuug; Bürger vo Brattele) isch en Schwyzer Spraachwüsseschafter und Lexikograaf gsy und de föift Scheffredakter vom Schwyzerischen Idiotikon. Er hät sich aber au starch für Kunscht, Cabaret und Politik intressiert, und sys ganz bsunder Aaligge sind zum äinte d Näme vo Fisch und zum andere di änglische Woort im Schwyzertüütsch gsy. De Dalcher isch z Frankrych uf d Wält choo, wo syn Vater – en promowierte Nazionaalökonoom – für es Schwyzer Undernäme gschaffet hät. Syn Götti isch de Baselbieter Tieläktschriftsteler Traugott Meyer gsy. Gly drufabe sind s i d Schwyz zruggzüglet und uf Zuug go wone, wil de Vatter Finanzscheff bi de Landis & Gyr woorden isch; z Zuug hät de jung Dalcher dän au d Primaar- und d Kantonsschuel bsuecht. Gstudiert hät er Gërmanischtik und Anglischtik a den Uniwërsitëëte vo Züri, Basel und Aberdeen (Schottland). Promowiert hät er bim Ruedolf Hotzeköherli über di spaatmittelalterlich Fischerei-Terminology im Zuger Uurkundebuech (usechoo 1957). 1955 isch de Dalcher as Nachfolger vo de Clara Stockmeyer Redakter am Schwyzerischen Idiotikon woorde. Scho vorane hät er as Studänt na untruckts Materiaal vom Idiotikon für s Tüütsch Wöörterbuech (de «Grimm»)
Der Eugen ischt a 68-doiliga deitscha Fernsehserie, wo vo 1982 bis 1986 vom dômôliga Siddeitscha Rundfunk (heit: Sidweschtrundfunk) produziirt wôrra ischt. Jeda Episod hôt a Schbiildauer vo acht Menudda. Gsendet wôrra send de oinzlne Folga ab 1986 em regionala Vorôbedprogramm vo dr ARD zwischa de Werbebleck. En dera Serie gôht’s om s fikdive Weiguad vo dr schwäbischa Familie Eisele. Vorzehlt werdet an Haufa turbulende Gschichda vo sellra Familie. De meischde Rolla send mit schwäbische Schauschbiiler besetzt wôrra; drom wuud au hauptsächlich Schwäbisch gschwätzt. Dia Drehbiacher send vo vrschiidene Autora gschriiba wôrra. A Großdoil abr stammt vom Felix Huby. Dr Theo Mezger hôt bei älle Folga d Reschii gfihrt. D Außa-Uffnahma send z Fellbach (s Weiguad Eisele) ond em Weikeller vo dr dômôliga Weigärtner-Gnossaschaft Stuegert-Ondrtirkheim dreht wôrra. en de Hauptrolla dr Walter Schultheiß als Eugen Eisele d Ilse Künkele als Elsbeth Eisele d Trudel Wulle als Rosa dr Alexander Gittinger als Karl dr Thomas Reiner als Gottfried Hemmerle d Regina Faerber als Sybille Meyer en oinzlne Episoda als Gäscht dr Robert Naegele als Albert Greiner dr Willy Seiler als Schlumberger dr Dietz-Werner Steck als Schützle dr Albin Braig als Steierpriafer ond sonscht noh an Haufa meh oder weniger bekannde Manna ond
D Antoniuskiirche isch e römisch-katholischi Kiirche in dr Schwizer Stadt Baasel. Si befindet sich im Santihanns-Gwardier und isch em Häilige Antonius vo Padua gweiht. D Kiirche isch vo 1925 bis 1927 as ersti räini Betonkiirche in dr Schwiz vom Archideggt Brofässer Karl Moser und dr Baufirma G. Doppler und Sohn in schaligsrohem Sichtbeton baut worde. Am 13. Septämber 1931, wo si vier Joor fertig gsi isch, het die fiirligi Kiirchweih dur e Bischof Joseph Ambühl stattgfunde. In de erste Joor het mä dr Bau au as Seelesilo verspottet. S Üssere vo dr Antoniuskiirche het e gschlossnigi Gsamtform, wo us drei Hauptdäil zämmegsetzt isch: s Portal, dr Lengsbau und dr Gloggedurm. Dr Grundriss vo dr Kiirche isch rächteggig und misst 60 uf 22 Meter. D Hööhi isch 22 Meter. Dr Körper vo dr Kiirche isch zwüsche meerstöckige Woonhüüser iiklemmt, stoot aber wäge sim höüchere First, dt Iigangspartii und em Durm uuse. D Hööchi vom Durm isch 62 Meter, drvo misst d Gloggestuube elläi mit iire fümf Glogge 12 Meter. Zooberst oobe befindet sich e hoochs Betonchrüz. Im Innere isch alles funkzional duuregstaltet. Acht schlanki Betonpfiiler drääge s Donnegwölb und die kassettierte Flachdeckene vo de schmaale Siteschiff. D Biichtstüel stöön in säggs
De Hans Wanner (* 25. Meerze 1905 z Schafuuse; † 7. Juli 1996 z Hedige; Bürger vo Schlaate) isch en Schwyzer Spraachwüsseschafter und Lexikograaf gsy und de viert Scheffredakter vom Schwyzerischen Idiotikon. De Wanner, Soo vomene Kantonsschuelleerer, isch z Schafuuse i d Primaar- und d Kantonsschuel ggange und hät nachane vo 1924 bis 1930 z Züri Germanischtik (bim Albert Baachme), Anglischtik und Altertumskund gstudiert, äis Semeschter hät er au z London absolwiert. Promowiert hät er 1930 mit eren Aarbet über d Uufnaam vo de gmäintüütsche Schriftspraach z Schafuuse (truckt 1931). Er isch dänn Leerer für Tüütsch und Änglisch a de Handelsschuel vom chauffmänische Veräin und a de Privaatschuel Athenäum z Züri gsy. 1942 isch de Wanner Redakter am Schwyzerischen Idiotikon woorde, wäge de schwëëre Zyte doozmaal zeerscht nu uf de Grundlaag von eren Aarbetsabreed. 1951 hät men en as Naachfolger vom Otto Gröger zum Scheffredakter ernännt. Uf in gönd di normaalalfabeetische Regischter zrugg, wo sit 1961 jedem Wöörterbuechband aaghänkt wëërded (underdesse hät men au die für d Bänd I bis XI naagholt, wo scho voranen usechoo gsy sind). Won er 1974 pänsioniert woorden isch, hät de Peter Dalcher de Scheffposchten übernaa, und d Ruth Jörg isch für en i d
We Are the Champions isch e Lied vu dr britische Rockgruppe Queen. S isch am 7. Oktober 1977 as Single us em Album News of the World vereffetligt wore un zellt zue dr bekannteschte Song vu dr Band. S Stuck isch vum Freddie Mercury gschribe wore. E Grubbe vo Wüsseschaftler us London het meereri Duusig Brobande beobachdet und im Septämber 2011 denn das Lied zum „catchiest pop song of all time“ erklärt. http://www.dailymail.co.uk/news/article-2043089/Queens-We-Are-The-Champions-voted-catchiest-pop-song-time--scientists.html 0V Queen John Deacon • Brian May • Freddie Mercury • Roger Taylor * Auszeichnungen für Musikverkäufe • Lieder
We Will Rock You isch e Lied vu dr britische Rockband Queen. S isch vum Brian May gschribe wore un isch s erscht Lied uf em Album News of the World. Bis uf di letschte 30 Sekunde mit em Gitarresolo vum May het s Lied as Beglaitig vum Gsang nume rhythmisch Stampfe un Klatsche, unterstitzt vum Schlagzyg. D Single isch am 7. Oktober 1977 as B-Syte vu dr Single We Are the Champions vereffetligt wore, s Album isch am 28. Oktober 1977 uusechuu. S Magazin Rolling Stone het s Lied anne 2004 uf dr 330. Blatz vu syre Lischte vu dr 500 beschte Song vu allene Zyte. 0V Queen John Deacon • Brian May • Freddie Mercury • Roger Taylor * Auszeichnungen für Musikverkäufe • Lieder